Document ID: 31992R3661

KOMISSION ASETUS (ETY) N:o 3661/92,
annettu 18 päivänä joulukuuta 1992,
naudanliha-alan yhteisen markkinajärjestelyn soveltamisesta annettujen tiettyjen säädösten muuttamisesta yhdistetyn nimikkeistön tiettyjen koodien muuttamiseksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79 (), sellaisena kuin se on muutettuna asetuksella (ETY) N:o 3209/89 (), ja erityisesti sen 2 artiklan 2 kohdan,
sekä katsoo, että
tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 () liitteiden I ja II muuttamisesta annetussa komission asetuksessa (ETY) N:o 2505/92 () muutetaan naudanliha-alan nimikkeistöä; tämän vuoksi naudanliha-alan yhteisestä markkinajärjestelystä 27 päivänä kesäkuuta 1968 annettua neuvoston asetusta (ETY) N:o 805/68 (), sellaisena kuin se on viimeksi muutettuna asetuksella (ETY) N:o 2066/92 (), sekä mainitun alan muita säädöksiä olisi mukautettava, ja
tässä asetuksessa säädetyt toimenpiteet ovat naudanliha-alan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 805/68 seuraavasti:
1. Muutetaan 1 artikla seuraavasti:
a) 1 kohdan a alakohdassa:
- korvataan CN-koodit 0102 90 10-0102 90 37 CN-koodeilla 0102 90 05-0102 90 79;
b) 1 kohdan b alakohdassa:
- korvataan CN-koodi 0102 10 00 CN-koodilla 0102 10,
- korvataan CN-koodi 1602 50 90 CN-koodilla 1602 50 31-1602 50 80;
c) korvataan 2 kohdan a alakohta seuraavasti:
"a) `naudoilla`:
CN-koodien 0102 90 05-0102 90 79 eläviä naudansukuisia kotieläimiä, muita kuin puhdasrotuisia siitoseläimiä;"
2. Korvataan 6 artiklan 1 kohdan ensimmäinen alakohta seuraavasti:
"Jos 2 kohdassa säädetyt edellytykset täyttyvät, voidaan päättää, että interventioelimet ostavat yhdessä tai useammassa jäsenvaltiossa tai jäsenvaltion osassa yhteisöstä peräisin olevaa CN-koodeihin 0201 10 00 ja 0201 20 20-0201 20 50 kuuluvaa vähintään yhteen määritettävään laatuluokkaan, laatuun tai laaturyhmään kuuluvaa tuoretta tai jäähdytettyä lihaa tarjouskilpailuilla, jotka on avattu markkinoiden kohtuullisen tuen varmistamiseksi ottaen huomioon teurastuksen kausivaihtelut."
3. Korvataan 10 artiklan 2 kohdan toinen alakohta seuraavasti:
"Tarjoushinta vapaasti yhteisön rajalla on vahvistettava laadultaan ja määrältään nautojen sekä liitteen a jakson CN-koodien 0201 10 00 ja 0201 20 20-0201 20 50 tuoreen tai jäähdytetyn lihan parhaiden ostomahdollisuuksien perusteella, jotka on todettu vahvistettavana perusmaksun määrittämistä edeltävänä ajanjaksona, ottaen huomioon erityisesti:
a) kysyntä- ja tarjontatilanne,
b) tuoreen tai jäähdytetyn lihan kanssa kilpailevaa laatua olevan jäädytetyn lihan maailmanmarkkinahinnat,
c) saatu kokemus."
4. Korvataan liite tämän asetuksen liitteellä I.
2 artikla
Muutetaan naudanliha-alan tuontia koskevista yksityiskohtaisista soveltamissäännöistä ja yhteisestä tullitariffista annetun asetuksen (ETY) N:o 950/68 muuttamisesta 18 päivänä maaliskuuta 1977 annettu komission asetus (ETY) N:o 586/77 (), sellaisena kuin se on viimeksi muutettuna asetuksella (ETY) N:o 3988/87 (), seuraavasti:
1. Korvataan 9 artiklan 1 kohta seuraavasti:
"1. Maksuja sovellettaessa tarkoitetaan:
a) `nautaeläinten ruhoilla` CN-koodeissa 0201 10 00 ja 0202 10 00 tarkoitettuja teurastettujen eläinten kokoruhoja, joista on laskettu veri, poistettu sisälmykset ja jotka on nyljetty ja jotka ovat päineen, raajoineen, muine osineen tai niitä ilman. Kun ruhot ovat ilman päätä, pään on oltava katkaistu ruhosta takaraivoluun ja ensimmäisen kaulanikaman välistä. Kun ruhot ovat ilman raajoja, niiden on oltava katkaistu etupolvinivelistä tai kinnernivelistä; ruhossa on oltava etuosa, jossa on jäljellä kaikki luut, niska ja lapa, jossa on enemmän kuin 10 paria kylkiluita;
b) `nautaeläinten puoliruhoilla` CN-koodeissa 0201 10 00 ja 0202 10 00 tarkoitettua tuotetta, joka on saatu halkaisemalla kokoruho symmetrisesti kunkin kaula-, selkä-, lanne- ja ristinikaman keskikohdasta sekä rintalastan ja lonkka- ja häpyluun liitoksen keskikohdasta; puoliruhoon kuuluu puoliruhon etuosa, jossa on jäljellä kaikki luut, niska ja lapa, jossa on enemmän kuin 10 kylkiluuta;
c) `saman ruhon neljänneksillä` CN-koodeissa 0201 20 20 ja 0202 20 10 tarkoitettua kokonaisuutta, joka koostuu:
- etuneljänneksistä, joissa on jäljellä kaikki luut, niska ja lapa sekä 10 kylkiluuta, sekä takaneljänneksistä, joissa on jäljellä kaikki luut, paistit ja fileeselkä sekä kolme kylkiluuta, tai
- etuneljänneksistä, joissa on jäljellä kaikki luut, niska ja lapa sekä viisi kylkiluuta ja joissa on koko kylki ja rinta irrottamatta; sekä takaneljänneksistä, joissa on jäljellä kaikki luut, paistit ja fileeselkä sekä kahdeksan poikkileikattua kylkiluuta.
Etuneljännekset ja takaneljännekset, jotka muodostavat saman ruhon neljännekset on esitettävä tullille samanaikaisesti ja määrältään tasalukuisina. Etuneljännesten kokonaispainon on oltava sama kuin takaneljännesten kokonaispainon. Lähetyksen kahden osan välinen painoero on kuitenkin sallittu, jos ero ei ole suurempi kuin viisi prosenttia painavamman osan painosta (etuneljännekset tai takaneljännekset);
d) `erottamattomilla etuneljänneksillä` CN-koodeissa 0201 20 30 ja 0202 20 30 tarkoitettua ruhon etuosaa, jossa on jäljellä kaikki luut, niska ja lapa, jossa on vähintään neljä paria kylkiluita, mutta enintään 10 paria kylkiluita (neljän ensimmäisen kylkiluuparin on oltava kokonaisia, muut voivat olla katkaistuja) ohuine kuvelihoineen tai niitä ilman;
e) `erotetuilla etuneljänneksillä` CN-koodeissa 0201 20 30 ja 0202 20 30 tarkoitettua puoliruhon etuosaa, jossa on jäljellä kaikki luut, niska ja lapa, jossa on vähintään neljä kylkiluuta, mutta enintään 10 kylkiluuta (neljän ensimmäisen kylkiluun on oltava kokonaisia, muut voivat olla katkaistuja) ohuine kuvelihoineen tai niitä ilman;
f) `erottamattomilla takaneljänneksillä` CN-koodeissa 0201 20 50 ja 0202 20 50 tarkoitettua ruhon takaosaa, jossa on jäljellä kaikki luut, paistit ja fileeselkä ja jossa on vähintään kolme paria kokonaisia tai katkaistuja kylkiluita, takapotkineen tai ohuine kuvelihoineen tai niitä ilman;
g) `erotetuilla takaneljänneksillä` CN-koodeissa 0201 20 50 ja 0202 20 50 tarkoitettua puoliruhon takaosaa, jossa on jäljellä kaikki luut, paistit ja fileeselkä ja jossa on vähintään kolme kokonaista tai katkaistua kylkiluuta, takapotkineen tai ohuine kuvelihoineen tai niitä ilman;
h) leikatuilla paloilla, jäljempänä `etuneljänneksen selkäosa` ja `niska ja etuselkä sekä lapa`, CN-koodissa 0202 30 50 tarkoitettua sellaista etuneljänneksen selkäosaa, johon kuuluu lavan yläosa, joka on irrotettu etuneljänneksestä palana, jossa on vähintään neljä, mutta enintään 10 kylkiluuta, leikkaamalla suoraviivaisesti sen kohdan kautta, jossa ensimmäinen kylkiluu liittyy ensimmäiseen rintalastan jaokkeeseen, pallean kiinnityskohtaan saakka kymmenennen kylkiluun kohdalla;
i) `rinta`-nimisillä paloilla CN-koodissa 0202 30 50 tarkoitettua etuneljänneksen alaosaa, johon kuuluvat rinnan kärkiosa ja rinnan keskiosa sekä rintaontelon sisäseinämää sisältävät muut rinnan palat;
j) CN-koodeissa 1602 50 10 ja 1602 90 61 tarkoitetuilla "muilla kypsentämätöntä nautaeläinten lihaa ja eläimenosia sisältävillä lihavalmisteilla ja lihasäilykkeillä" tuotteita, joita ei ole lämpökäsitelty tai joita on lämpökäsitelty niin vähän, että tuotteen lihan valkuaisaineet eivät ole saostuneet ja joiden paksuimman osan leikkauspinnalle jää jälkiä punertavasta nesteestä."
2. Korvataan liite I tämän asetuksen liitteellä II.
3 artikla
Korvataan jalostukseen tarkoitetun tietyn jäädytetyn naudanlihan erityisen tuontijärjestelmän soveltamista koskevista yksityiskohtaisista säännöistä ja asetuksen (ETY) N:o 572/78 kumoamisesta 8 päivänä kesäkuuta 1979 annetun komission asetuksen (ETY) N:o 1136/79 (), sellaisena kuin se on viimeksi muutettuna asetuksella (ETY) N:o 817/89 (), 2 artiklan 5 kohta seuraavasti:
"5. Asetuksen (ETY) N:o 805/68 14 artiklan 1 kohdan a alakohtaa sovellettaessa säilykkeillä tarkoitetaan CN-koodeihin 1602 50 31-1602 50 80 kuuluvia tuotteita, joissa on vähintään 20 painoprosenttia naudanlihaa, lukuun ottamatta eläimenosia ja rasvaa, ja jossa naudanlihaa ja hyytelöä on vähintään 85 prosenttia kokonaisnettopainosta.
Vähittäismyynti- tai ravintola-alan yrityksissä jalostettuja tuotteita, jotka on saatettu myytäväksi kuluttajalle, ei kuitenkaan pidetä säilykkeinä."
4 artikla
Muutetaan naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 4 päivänä syyskuuta 1980 annettu komission asetus (ETY) N:o 2377/80 (), sellaisena kuin se on viimeksi muutettuna asetuksella (ETY) N:o 815/91 (), seuraavasti.
1. Korvataan 2 artikla seuraavasti:
"2 artikla
1. Asetuksen (ETY) N:o 805/68 1 artiklan 1 kohdan a alakohdassa tarkoitettujen sekä CN-koodeihin 1602 50 31-1602 50 80 ja 1602 90 69 kuuluvien tuotteiden tuonti yhteisöön tai niiden vienti yhteisön ulkopuolelle edellyttää todistuksen esittämistä.
2. CN-koodiin 0102 10 kuuluvien tuotteiden vienti yhteisön ulkopuolelle edellyttää todistuksen esittämistä."
2. Korvataan 4 artiklan c kohta seuraavasti:
"kun kyseessä ovat muut vientitodistukset:
i) 30 päivää niiden tosiasiallisesta antopäivästä CN-koodeihin 0102 90 05-0102 90 29 kuuluvien tuotteiden osalta;
ii) 90 päivää asetuksen (ETY) N:o 3719/88 21 artiklan 1 kohdassa tarkoitetusta antopäivästä muiden tuotteiden osalta."
3. Korvataan 4 a artiklan 1 kohta seuraavasti:
"1. Tuontitodistushakemuksen ja luvan 7 kohdassa on mainittava CN-koodeihin 0102 90 05- 0102 90 29 kuuluvien tuotteiden lähtömaa. Todistus velvoittaa tuomaan kyseisestä maasta."
4. Korvataan 16 artiklan 1 kohdan ii alakohta seuraavasti:
"ii) CN-koodeihin 0102 90 05-0102 90 29 kuuluvien tuotteiden osalta edellisen tiedonannon jälkeen haettujen tuontitodistusten luettelo, jossa tarkennetaan päiden lukumäärä ja lähtömaat."
5. Korvataan liitteessä I olevan I jakson 3 kohta tämän asetuksen liitteellä III.
6. Korvataan liitteessä I oleva II jakso tämän asetuksen liitteellä IV.
7. Korvataan liite III tämän asetuksen liitteellä V.
8. Korvataan liite IV tämän asetuksen liitteellä VI.
5 artikla
Muutetaan tiettyjen naudanlihasäilykkeiden vientituen soveltamista koskevista erityisistä yksityiskohtaisista säännöistä 14 päivänä elokuuta 1984 annettu komission asetus (ETY) N:o 2388/84 (), sellaisena kuin se on viimeksi muutettuna asetuksella (ETY) N:o 3988/87 (), seuraavasti.
1. Korvataan 1 artikla seuraavasti:
"1 artikla
CN-koodien 1602 50 31 ja 1602 50 39 säilykkeille, jotka täyttävät tässä asetuksessa säädetyt edellytykset ja joita viedään kolmansiin maihin, voidaan myöntää erityistukea, jos niitä valmistetaan asetuksen (ETY) N:o 565/80 4 artiklassa säädettyä menettelyä noudattaen."
2. Korvataan 3 artikla seuraavasti:
"3 artikla
Jos CN-koodien 1602 50 31 ja 1602 50 39 säilykkeitä, jotka täyttävät 2 artiklassa säädetyt edellytykset, tuodaan takaisin yhteisön tullialueelle ja luovutetaan vapaaseen liikkeeseen soveltamatta asetusta (ETY) N:o 754/76, toimivaltaisten viranomaisten ei pidä sallia näiden säilykkeiden luovutusta vapaaseen liikkeeseen, jollei heille toimiteta niihin sovellettavien tuontitullien maksamisen lisäksi todistusta viennin johdosta myönnetyn tukisumman palauttamisesta. Jos tätä summaa ei pystytä vahvistamaan mainittuja toimivaltaisia viranomaisia tyydyttävällä tavalla, se katsotaan vapaaseen liikkeeseen luovutusta koskevan ilmoituksen hyväksymispäivänä kyseisestä tavarasta voimassa olevan korkeimman mahdollisen tuen suuruiseksi."
6 artikla
Korvataan naudanlihan kauppaa sovellettavien erityismaksujen määrittämisestä Portugalin osalta 28 päivänä helmikuuta 1986 annetun komission asetuksen (ETY) N:o 588/86 () liite I tämän asetuksen liitteellä VII.
7 artikla
Korvataan luvan myöntämisestä Yhdistyneelle kuningaskunnalle sallia Mansaaren viranomaisille erityisten tuontitodistusten järjestelmän soveltaminen lampaan- ja naudanlihaan 19 päivänä heinäkuuta 1982 tehdyn neuvoston päätöksen (ETY) N:o 82/530/ETY (), sellaisena kuin se on muutettuna päätöksellä 92/153/ETY (), 1 artiklan 1 kohta seuraavasti:
"1. Yhdistynyt kuningaskunta voi tuonnin rajoittamiseksi sallia Mansaaren hallituksen soveltaa CN-koodeihin 0102 10, 0102 90 05-0102 90 79, 0104, 0201, 0202, 0204, 0206 10 95 ja 0206 29 91 kuuluviin naudanliha- ja lampaanliha-alojen tuotteisiin erityisten tuontitodistusten järjestelmää."
8 artikla
Korvataan maataloustuotteiden nimikkeistöstä vientitukia varten 17 päivänä joulukuuta 1987 annetun komission asetuksen (ETY) N:o 3846/87 (), sellaisena kuin se on viimeksi muutettuna asetuksella (ETY) N:o 3297/92 (), liitteen 6 ryhmä tämän asetuksen liitteellä VIII.
9 artikla
Muutetaan kolmansista maista peräisin olevien puhdasrotuisten jalostusnautojen tuonnista ja vientitukien myöntämisestä sekä asetuksen (ETY) N:o 1544/79 kumoamisesta 7 päivänä elokuuta 1992 annettu komission asetus (ETY) N:o 2342/92 () seuraavasti.
Korvataan 1 artiklassa ja 2 artiklan 1 kohdassa CN-koodi 0102 10 00 CN-koodilla 0102 10.
10 artikla
1. Korvataan Kanariansaarten naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 10 päivänä heinäkuuta 1992 annetun komission asetuksen (ETY) N:o 1912/92 (), sellaisena kuin se on muutettuna asetuksella (ETY) N:o 2660/92 (), liitteet I, II ja III tämän asetuksen liitteellä IX.
2. Korvataan Azorien ja Madeiran naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 10 päivänä heinäkuuta 1992 annetun komission asetuksen (ETY) N:o 1913/92 (), sellaisena kuin se on muutettuna asetuksella (ETY) N:o 2660/92, liitteet I, II ja III tämän asetuksen liitteellä X.
3. Korvataan Kanariansaarten elävien nautojen hankintajärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetun komission asetuksen (ETY) N:o 2254/92 () liitteet I ja II tämän asetuksen liitteellä XI.
4. Korvataan Madeiran elävien nautojen hankintajärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetun komission asetuksen (ETY) N:o 2255/92 () liitteet I ja II tämän asetuksen liitteellä XII.
11 artikla
Korvataan Ranskan merentakaisten departementtien elävien nautojen hankintajärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetun komission asetuksen (ETY) N:o 2312/92 () liitteet I, II ja III tämän asetuksen liitteellä XIII.
12 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1992.

Labels: 3
17
6